b'\n_START_ARTICLE_\nTehni\xc5\xa1ka zalo\xc5\xbeba Slovenije\n_START_PARAGRAPH_\nTehni\xc5\xa1ka zalo\xc5\xbeba Slovenije (Tehni\xc5\xa1ka zalo\xc5\xbeba Slovenije, d.d., skraj\xc5\xa1ano TZS, d.d.) je slovenska zalo\xc5\xbeba s sede\xc5\xbeem v Ljubljani, ki se ukvarja z izdajanjem knjig in revij s podro\xc4\x8dja poljudne tehnike in znanosti. To vklju\xc4\x8duje u\xc4\x8dbenike za pouk tehni\xc4\x8dne vzgoje na osnovnih \xc5\xa1olah in tehni\xc4\x8dne predmete na poklicnih ter srednjih \xc5\xa1olah in priro\xc4\x8dnike za vse stopnje izobra\xc5\xbeevanja._NEWLINE_Nastala je kot Zavod \xc5\xbeivljenje in tehnika znotraj Zavoda Ljudska tehnika, v Tehni\xc5\xa1ko zalo\xc5\xbebo Slovenije se je preimenovala leta 1967. V devetdesetih letih se je preoblikovala v delni\xc5\xa1ko dru\xc5\xbebo in v tej obliki deluje \xc5\xa1e danes. Zalo\xc5\xbeni\xc5\xa1ki program enakovredno sestavljajo u\xc4\x8dbeniki in priro\xc4\x8dniki za \xc5\xa1ole, strokovni priro\xc4\x8dniki in poljudnoznanstvena literatura ter revije. Izdaja dve reviji, \xc5\xbdivljenje in tehnika ter TIM.'